Дадзены перыяд трэба разглядаць у якасці асобнага ў дзейнасці выведкі па наступных прычынах. У гэты час у дакументах прыказа (адрозна ад перыяду больш ранняга, дзе пераважнае месца займае “татарская”, “чаркаская” і інш. тэматыкі, звязаныя з тэмай паўстання на Украіне) вялікая ўвага надаецца збору звестак аб руху літоўскіх ваенных кантынгентаў і дзеяннях палявых камандуючых, канцэнтрацыі сіл і узбраення. І гэта невыпадкова — менавіта ў 1652 г. каронная армія церпіць буйнейшыя паразы ад паўстанцаў пад Батогам і Жванцом. Рэч Паспалітая знаходзіцца на мяжы ваеннай катастрофы і ў Маскве мэтанакіравана пачынаюць рыхтавацца да будучай вайны. А значыць, актывізуецца і памежная выведка. У пэўныя адрэзкі перыяду 1652–1654 гг. выведку цікавіла тое ці іншае пытанне. Таму паспрабуем разгледзець яе дзейнасць тэматычна і храналагічна.